ᱵᱟᱹᱞᱤ, ᱯᱚᱪᱷᱤᱢ ᱵᱟᱝᱞᱟ

ᱵᱟᱹᱞᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱦᱟᱣᱲᱟ ᱦᱚᱱᱚᱛ ᱨᱮ ᱦᱟᱣᱲᱟ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ᱾ ᱵᱟᱹᱞᱤ ᱫᱚ ᱦᱟᱣᱲᱟ ᱥᱤᱴᱤ ᱯᱩᱞᱤᱥ ᱨᱮᱱᱟᱜ ᱵᱟᱹᱞᱤ ᱯᱩᱞᱤᱥ ᱥᱴᱮᱥᱚᱱ ᱨᱮᱱᱟᱜ ᱟᱹᱭᱫᱟᱹᱨᱤ ᱴᱚᱴᱷᱟ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱠᱚᱞᱠᱟᱛᱟ ᱢᱮᱴᱨᱚᱯᱚᱞᱤᱴᱚᱱ ᱰᱮᱵᱞᱚᱯᱢᱮᱱᱴ ᱚᱛᱷᱚᱨᱤᱴᱤ (KMDA) ᱦᱚᱛᱮᱛᱮ ᱮᱥᱮᱫ ᱟᱠᱟᱱ ᱴᱚᱴᱷᱟ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ᱾Merge Bally, Howrah civic bodies: Mamata Banerjee. timesofindia.com. 19 May 2015.

ᱚᱛᱱᱚ
ᱵᱟᱹᱞᱤ ᱫᱚ  ᱨᱮ ᱢᱮᱱᱟᱜᱼᱟ ᱟᱨ ᱦᱟᱣᱲᱟ ᱥᱚᱦᱚᱨ ᱨᱮᱱᱟᱜ ᱡᱚᱛᱚ ᱠᱷᱚᱱ ᱠᱚᱧᱮ ᱯᱟᱦᱴᱟ ᱦᱚᱸ ᱠᱟᱱᱟ᱾ ᱱᱚᱣᱟ ᱨᱮᱱᱟᱜ ᱜᱚᱲ ᱩᱥᱩᱞ ᱫᱚ ᱑᱕ ᱢᱤᱴᱚᱨ (᱔᱙ ᱯᱷᱩᱴ) ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱥᱟᱢᱟᱝ (ᱡᱟᱦᱟᱸ ᱨᱮ ᱦᱩᱜᱽᱞᱤ ᱜᱟᱰᱟ ᱞᱤᱸᱜᱤᱱ ᱠᱟᱱᱟ) ᱠᱷᱚᱱ ᱯᱟᱪᱮ ᱥᱮᱫ ᱵᱟᱹᱲᱛᱤ ᱩᱥᱩᱞ ᱜᱮᱭᱟ, ᱚᱱᱟᱛᱮ ᱱᱚᱸᱰᱮ ᱫᱟᱜ ᱡᱟᱨᱣᱟᱜ ᱨᱮᱱᱟᱜ ᱟᱱᱟᱴ ᱧᱮᱞᱚᱜᱼᱟ᱾ ᱵᱟᱹᱞᱤ ᱫᱚ ᱱᱚᱣᱟ ᱨᱮᱱᱟᱜ ᱠᱚᱧᱮ ᱨᱮ ᱵᱟᱹᱞᱤ ᱠᱮᱱᱟᱞ (ᱵᱟᱹᱞᱤ ᱠᱷᱟᱞ) ᱦᱚᱛᱮᱛᱮ ᱩᱛᱛᱚᱨᱯᱟᱲᱟ, ᱦᱩᱜᱽᱞᱤ ᱠᱷᱚᱱ ᱵᱷᱮᱜᱟᱨ ᱟᱠᱟᱱᱟ᱾ ᱱᱚᱣᱟ ᱵᱟᱨᱭᱟ ᱴᱚᱴᱷᱟ ᱡᱚᱲᱟᱣ ᱞᱟᱹᱜᱤᱫ ᱑᱘᱔᱖ ᱥᱟᱞ ᱨᱮ ᱵᱟᱹᱞᱤ ᱠᱮᱱᱟᱞ ᱪᱮᱛᱟᱱ ᱨᱮ ᱢᱤᱫ ᱯᱩᱞ ᱵᱮᱱᱟᱣ ᱞᱮᱱᱟ᱾

ᱦᱮᱡ ᱥᱮᱱ
ᱠᱚᱞᱠᱟᱛᱟ ᱨᱮᱱᱟᱜ ᱢᱤᱫ ᱢᱩᱬᱩᱛ ᱦᱮᱡ ᱥᱮᱱ ᱛᱟᱞᱢᱟ, ᱵᱟᱹᱞᱤ ᱫᱚ ᱵᱤᱵᱮᱠᱟᱱᱚᱱᱫᱚ ᱥᱮᱛᱩ ᱟᱨ ᱱᱤᱵᱮᱫᱤᱛᱟ ᱥᱮᱛᱩ ᱥᱮᱫ ᱛᱮ ᱫᱚᱠᱠᱷᱤᱱᱮᱥᱚᱨ, ᱠᱚᱞᱠᱟᱛᱟ ᱥᱟᱶ ᱡᱚᱲᱟᱣ ᱢᱮᱱᱟᱜᱼᱟ᱾ ᱯᱚᱱᱚᱛ ᱦᱟᱭᱣᱮ ᱖/ ᱜᱨᱮᱸᱰ ᱴᱨᱟᱸᱠ ᱨᱳᱰ ᱟᱨ ᱵᱮᱞᱜᱷᱚᱨᱤᱭᱟ ᱮᱠᱥᱯᱨᱮᱥᱣᱮ ᱦᱚᱸ ᱵᱟᱹᱞᱤ ᱥᱮᱫ ᱛᱮ ᱯᱟᱨᱚᱢ ᱟᱠᱟᱱᱟ᱾ ᱱᱚᱸᱰᱮ ᱠᱷᱚᱱ, ᱦᱚᱲ ᱠᱚ ᱠᱚᱞᱠᱟᱛᱟ (ᱵᱤᱵᱮᱠᱟᱱᱚᱱᱫᱚ ᱥᱮᱛᱩ ᱥᱮᱫ ᱛᱮ), ᱦᱟᱣᱲᱟ (ᱡᱟᱹᱛᱤᱭᱟᱹᱨᱤ ᱦᱟᱭᱣᱮ ᱑᱖ ᱥᱮᱫ ᱛᱮ) ᱟᱨ ᱦᱩᱜᱽᱞᱤ (ᱡᱟᱹᱛᱤᱭᱟᱹᱨᱤ ᱦᱟᱭᱣᱮ ᱑᱙ ᱥᱮᱫ ᱛᱮ) ᱪᱟᱞᱟᱜ ᱞᱟᱹᱜᱤᱫ ᱟᱭᱢᱟ ᱵᱟᱥ ᱠᱚ ᱧᱟᱢ ᱫᱟᱲᱮᱭᱟᱜᱼᱟ᱾

ᱵᱟᱹᱞᱤ ᱨᱮ ᱠᱚᱞᱠᱟᱛᱟ ᱥᱟᱵᱽ ᱟᱨᱵᱟᱱ ᱨᱮᱞᱣᱮ ᱨᱮᱱᱟᱜ ᱯᱮᱭᱟ ᱨᱮᱞᱣᱮ ᱥᱴᱮᱥᱚᱱ ᱦᱚᱸ ᱢᱮᱱᱟᱜᱼᱟ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱵᱟᱹᱞᱤ ᱨᱮᱞᱣᱮ ᱥᱴᱮᱥᱚᱱ (ᱦᱟᱣᱲᱟ-ᱵᱚᱨᱫᱷᱚᱢᱟᱱ ᱢᱩᱬ ᱞᱟᱭᱤᱱ ᱟᱨ ᱦᱟᱣᱲᱟ-ᱵᱚᱨᱫᱷᱚᱢᱟᱱ ᱠᱳᱨᱰ ᱞᱟᱭᱤᱱ ᱨᱮ), ᱵᱟᱹᱞᱤ ᱜᱷᱟᱴ ᱨᱮᱞᱣᱮ ᱥᱴᱮᱥᱚᱱ ᱟᱨ ᱵᱟᱹᱞᱤ ᱦᱚᱞᱴ ᱨᱮᱞᱣᱮ ᱥᱴᱮᱥᱚᱱ (ᱥᱤᱭᱟᱞᱫᱟᱦ-ᱰᱟᱱᱠᱩᱱᱤ ᱞᱟᱭᱤᱱ ᱨᱮ)᱾

ᱵᱟᱹᱞᱤ ᱨᱮᱱᱟᱜ ᱡᱚᱛᱚ ᱠᱷᱚᱱ ᱥᱩᱨ ᱩᱰᱟᱹᱱ ᱰᱟᱹᱦᱤ ᱫᱚ ᱫᱚᱢᱫᱚᱢ, ᱠᱚᱞᱠᱟᱛᱟ ᱨᱮ ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ